[Záujemcovia]

 V Martine, dňa 16.06.2023

Vec: **Výzva na predloženie ponuky**

Verejný obstarávateľ Správa NP Veľká Fatra so sídlom v Martine (ďalej len „**Verejný obstarávateľ**“) realizuje zákazku s nízkou hodnotou podľa § 117 zákona č. 343/2015 o verejnom obstarávaní na predmet zákazky „**Vypracovanie projektových dokumentácií pre Národný park Veľká Fatra**“ (ďalej len „**Zákazka**“).

1. **Identifikácia verejného obstarávateľa**

Názov: Správa NP Veľká Fatra so sídlom v Martine

Sídlo: P. O. Hviezdoslava 73/38, 036 01 Martin

IČO: 54435366

Štatutárny orgán: **Ing. Eduard Apfel - riaditeľ**

Kontaktná osoba: Daniel Mikuščák

E-mail: mikuscak@visions.cc

Tel. č.: 0918 600 969

1. **Vymedzenie predmetu zákazky**
	1. Predmetom zákazky sú služby – Vypracovanie projektových dokumentácií pre Národný park Veľká Fatra (ďalej len „**Predmet zákazky**“).
	2. Kód klasifikácie produkcie (CPV): 71200000-0 Architektonické a súvisiace služby
	3. Predmet zákazky je rozdelený na 2 samostatné časti:
		1. Projektová dokumentácia pre Infocentrum a zázemie pre prírodný turizmus Gader - Žíhľavná v Národnom parku Veľká Fatra (Projekt č. 1) a Výskumnícke centrum a zázemie pre prírodný turizmus Smrekovica v Národnom parku Veľká Fatra (Projekt č. 2)
		2. Projektová dokumentácia pre Infocentrum Správy národného parku Veľká Fatra v Ľubochni (Projekt č. 3)
	4. Predpokladaná hodnota zákazky :

Predpokladaná hodnota časti 1 zákazky, projektová dokumentácia č. 1 je 97 500 eur bez DPH

Predpokladaná hodnota časti 1 zákazky, projektová dokumentácia č. 2 je 40 300 eur bez DPH

Predpokladaná hodnota časti 2 zákazky 42 000 eur bez DPH

Celková predpokladaná hodnota zákazky je 179 800,00 eur bez DPH

* 1. Predpokladané investičné náklady projektovaných diel sú:
* 920 000 Eur bez DPH pre projekt č. 1
* 304 750 Eur bez DPH pre projekt č. 2
* 750 000 Eur bez DPH pre projekt č. 3
	1. Podrobný opis predmetu zákazky tvorí Prílohu č. 1.1, 1.2 a 1.3 Podrobné zadanie tejto výzvy na predloženie ponuky.
1. **Miesto a termín plnenia**
	1. Miesto plnenia: sídlo Verejného obstarávateľa a priestory úspešného uchádzača.
	2. Termín plnenia je uvedený v návrhu zmluvy pre jednotlivé časti predmetu zákazky.
2. **Podmienky predkladania cenových ponúk**
	1. Cenová ponuka bude vypracovaná podľa zoznam požadovaných odkladov v zmysle bodu 7 tejto výzvy. Uchádzač môže predložiť ponuku samostatne na ktorúkoľvek časť predmetu zákazky alebo na všetky časti predmetu zákazky.
	2. Cenovú ponuku je potrebné predložiť elektronicky, prostredníctvom systému EVO.
	3. Uchádzač predkladá ponuku v elektronickej podobe do systému EVO, umiestnenom na webovej adrese: <https://www.uvo.gov.sk/portal-systemu-evo-5f5.html> a to v lehote na predkladanie ponúk podľa požiadaviek uvedených v tejto výzve. Ponuka musí byť predložená v čitateľnej a reprodukovateľnej podobe.

EVO je na účely tohto verejného obstarávania softvér pre elektronizáciu zadávania verejných zákaziek. EVO je webová aplikácia na doméne <https://www.uvo.gov.sk/portal-systemu-evo-5f5.html>

Návod na používanie systému ako aj minimálne technické požiadavky sú dostupné na webovom sídle portálu EVO <https://www.uvo.gov.sk/viac-o-is-evo-5f6.html>

Verejný obstarávateľ bude s uchádzačmi resp. záujemcami komunikovať prostredníctvom komunikačného rozhrania systému EVO, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

* 1. Cenovú ponuku je potrebné doručiť najneskôr: **28.06.2023 do 10:00**
	2. Uchádzač môže Cenovú ponuku vziať späť alebo zmeniť najneskôr do termínu predkladania ponúk uvedeného v bode 4.4. vyššie.
	3. Ponuka musí byť vypracovaná v slovenskom, prípadne českom jazyku. V prípade iného jazyka je potrebný úradný preklad do jazyka slovenského. Ak sa zistí rozdiel v ich obsahu, rozhodujúci je preklad do jazyka slovenského. Ponuka, ktorá nebude takto predložená, nebude hodnotená.
	4. V prípade, kde to určuje výzva, musia byť dokumenty adjustované spôsobom, aby nedošlo k porušeniu anonymity uchádzača.
1. **Spôsob určenia ceny**
	1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov. Cena musí byť konečná, vrátane všetkých nákladov, poplatkov či provízií, vrátane daní, cla a akýchkoľvek iných nákladov nevyhnutných na riadne plnenie Predmetu zákazky.
	2. Uchádzač v Cenovej ponuke uvedie celkovú cenu za dodanie Predmetu zákazky v zmysle Prílohy č. 2 Návrh na plnenie kritéria tejto výzvy v štruktúre:
		1. cena v EUR bez DPH;
		2. výška DPH v EUR;
		3. cena v EUR vrátane DPH.

(v prípade ak uchádzač nie je platcom DPH, uvedie túto skutočnosť v ponuke).

* 1. Uchádzačom navrhovaná cena bude vyjadrená v mene EUR. Cena musí byť vyjadrená ako kladné číslo zaokrúhlené na maximálne dve desatinné miesta.
	2. Predmet zákazky bude financovaní z programu EŠIF - Integrovaný regionálny operačný program alebo inej dotačnej schémy financovania alebo plátnu obnovy a odolnosti.
	3. Vzhľadom k spôsobu financovania verejný obstarávateľ stanovuje maximálnu cenu za predmet zákazky vo výške predpokladanej hodnoty zákazky uvedenej vo výzve na predkladanie ponúk zverenej vo vestníku verejného obstarávania. **V prípade ak ponuka uchádzača presiahne sumu predpokladanej hodnoty zákazky nebude takáto ponuka zaradená do hodnotenia.**
	4. Uchádzač je povinný strpieť výkon kontroly/auditu súvisiaceho s dodávanými službami do uplynutia lehôt podľa Zmluvy o poskytnutí nenávratných finančných prostriedkov, a to Oprávnenými osobami na výkon tejto kontroly/auditu a poskytnúť im všetku potrebnú súčinnosť.
1. **Podmienky účasti**

**Osobné postavenie**

* 1. Tejto Zákazky sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení:
		1. **§ 32 ods. 1 písm. e) ZVO**:je oprávnený dodávať tovar, uskutočňovať stavebné práce alebo poskytovať službu;
		2. **§ 32 ods. 1 písm. f) ZVO**: nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;
	2. Spôsob preukázania splnenia podmienok podľa § 32 ods. 1 ZVO:
		1. Splnene podmienky účasti osobného postavenia v zmysle § 32 ods. 1 písm. e) ZVO uvedenej v bode 6.1.1. vyššie preukáže uchádzač **predložením dokladu o oprávnení poskytovať služby, ktoré zodpovedajú predmetu zákazky**;
		2. Splnene podmienky účasti osobného postavenia v zmysle § 32 ods. 1 písm. f) ZVO uvedenej v bode 6.1.2. vyššie preukáže uchádzač **predložením čestného vyhlásenia**.
		3. Uchádzač zapísaný v Zozname hospodárskych subjektov, ktorý vedie Úrad pre verejné obstarávanie (ZHS) podľa § 152 ZVO preukáže splnenie vyššie uvedených podmienok účasti osobného postavenia svojím zápisom v Zozname hospodárskych subjektov, zápis v zozname hospodárskych subjektov **nahrádza** doklady vyžadované v zmysle bodu 6.2.1. a 6.2.2
	3. Doklady na preukázanie splnenia podmienok účasti v zmysle bodu 6.1. vyššie môže uchádzač v ponuke nahradiť čestným vyhlásením, ktorého vzor tvorí Prílohu č. 3 tejto výzvy na predloženie ponuky, pričom požadované doklady preukazujúce splnenie podmienok účasti predloží úspešný uchádzač po vyhodnotení ponúk na základe výzvy Verejného obstarávateľa na ich doplnenie.
1. **Obsah a záväznosť cenovej ponuky**
	1. Cenová ponuka musí byť záväzná do 31.12.2023.
	2. Súčasťou ponuky predkladanej elektronicky musia byť nasledovné dokumenty:
		1. Identifikácia uchádzača vrátane kontaktných údajov;
		2. Návrh ceny za celý Predmet zákazky v súlade s bodom 5 tejto výzvy na predloženie ponuky vypracovaný v súlade s Prílohou č. 2 Návrh na plnenie kritéria tejto výzvy na predloženie ponuky podľa toho na ktorú časť predmetu zákazky predkladá ponuku;
		3. Doklady na preukázanie splnenia podmienok účasti uvedené v bode 6 vyššie tejto výzvy na predloženie ponuky alebo čestné vyhlásenie;
		4. Anonymizované portfólio uchádzača v súlade s bodom 8 a 9 tejto výzvy.
	3. Dokumenty podľa bodu 7.2. vyššie musia byť doručené ako scany originálov podpísaných osobou, resp. osobami oprávnenými konať v mene uchádzača, resp. dokladov a dokumentov vydávaných inými subjektami ako je uchádzač.
	4. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom v tejto výzve.
2. **Kritériá na hodnotenie ponúk**
	1. Verejný obstarávateľ vyhodnotí ponuky v súlade s § 44 ods. 3 písm. a) zákona o verejnom obstarávaní na základe najlepšieho pomeru ceny a kvality pre každú časť predmetu zákazky samostatne.
	2. Kritériom na vyhodnotenie ponúk je najlepší pomer ceny Kritérium 1 (K1) a kvality Kritérium 2 (K2).

Kritériá na vyhodnotenie ponúk sú stanovené nasledovne:

|  |  |  |
| --- | --- | --- |
|  | Čiastkové kritérium | Maximálny počet bodov za kritérium |
| Kritérium 1 | ***Celková cena za poskytnuté služby bez DPH*** | 25 bodov |
| Kritérium 2 | ***Kvalita portfólia uchádzača*** | 75 bodov |
|  |  |  |
| Subkritérium A | Architektonická / interiérová kvalita referenčného projektu | 17 bodov za projekt (max 51 bodov celkom) |
| Subkritérium B | Relevantnosť projektu k predmetu zákazky | 5 bodov za projekt (max 15 bodov celkom) |
| Subkritérium C | Hodnotenie realizácie projektu | 3 body za projekt (max 9 bodov celkom) |
|  |  | **100,0 bodov** |

* 1. Spôsob uplatnenia kritéria:
	+ Poradie bude určené zostupne od najvyššieho bodového zisku po najnižší.
	+ Na prvom mieste sa umiestni ponuka uchádzača s najvyšším bodovým hodnotením.
	+ Verejný obstarávateľ si vyhradzuje právo neprijať ani jednu ponuku a neuzavrieť zmluvu so žiadnym uchádzačom v prípade, že celková cena presiahne verejným obstarávateľom stanovenú predpokladanú hodnotu predmetu zákazky

***Kritérium č. 1: Celková cena za poskytnuté služby bez DPH***

Kritérium Celková cena za poskytnuté služby bez DPH je určená uchádzačom vyplnenou cenovou tabuľkou podľa prílohy 2 - Návrh na plnenie kritérií pre každú časť predmetu zákazky samostatne.

Ponuky získajú bodovú hodnotu, ktorá vznikne násobkom maximálneho počtu bodov za toto kritérium a pomeru najnižšie ponúknutej cene k ponúknutej cene hodnotenej ponuky.

Vzorec pre výpočet bodov podľa tohto kritéria:

$$bodová hodnota=\frac{najnižšia ponúknutá cena v eur bez DPH}{ponúknutá cena v eur bez DPH príslušnej vyhodnocovanej ponuky } x 25$$

**V prípade ak ponuka uchádzača presiahne sumu predpokladanej hodnoty zákazky nebude takáto ponuka zaradená do hodnotenia.**

***Kritérium č. 2: Kvalita portfólia uchádzača***

Cieľom tohto kritéria je posúdenie kvality realizovaných služieb uchádzačov a teda aj dosiahnutie vyššej výstupnej kvality dodaných služieb. Hodnotenie tohto kritéria bude prideľovať porota anonymnou formou. V zmysle podmienok súťaže sekretár sprístupní porote anonymizované portfóliá uchádzačov a každý z členov poroty následne pridelí počet bodov. Po ukončení hodnotenia portfólia vykoná sekretár súčet bodov. Uchádzač predloží podľa podmienok uvedených v tejto výzve 3 referenčné projekty, ktoré budú posudzované samostatne v súlade s podmienkami uvedenými nižšie.

|  |
| --- |
| Spôsob pridelenia bodov za jednotlivé podkritériá: |
| Subkritérium A | Architektonická / interiérová kvalita návrhu |
| Porota bude v rámci tohto podkritéria hodnotiť, či majú predložené projekty architektonickú / interiérová kvalitu, čo preukazuje uchádzačovu schopnosť riešiť budúce zadania v spolupráci s tímom NP na vysokej požadovanej úrovni. Hodnotiť sa budú najmä funkčno- prevádzkové vzťahy, priestorové riešenie, vizuálna kvalita projektu. |
| Subkritérium B | Relevantnosť projektu k predmetu zákazky |
| Porota bude v rámci tohto podkritéria hodnotiť, či je predložený projekt relevantný svojou veľkosťou a charakterom k veľkosti a charakteru zadaní, o ktorých sa predpokladá, že sa budú v budúcnosti zadávať víťazovi. |
| Subkritérium C | Hodnotenie realizácie projektu |
| Verejný obstarávateľ bude v rámci tohto podkritéria hodnotiť do akého štádia sa predložený projekt dostal. V nadväznosti na to udelí: • 1 bod za projekt vo fáze architektonickej štúdie, • 2 body za projekt vo fáze projektovej dokumentácie, • 3 body za zrealizovaný projekt. |

Pre každé subkritérium pridelí každý člen poroty príslušný počet bodov. Celkový počet bodov za kritérium č. 2 bude daný súčtom bodov za jednotlivé subkritériá.

***Celkové hodnotenie:***

Celkové bodové hodnotenie ponúk je dané súčtom bodových hodnôt získaných za jednotlivé kritériá uvedené v bode 8.2.

* 1. Na základe celkového bodového hodnotenia sa stanoví poradie úspešnosti uchádzačov tak, že najúspešnejšou ponukou je ponuka s najvyšším celkovým bodovým hodnotením. V prípade rovnosti bodov uplatňuje verejný obstarávateľ ako rozhodovacie kritérium č. 2 kvalita portfólia.
	2. Každému uchádzačovi bude doručené oznámenie o výsledku vyhodnotenia ponúk.
	3. **Požiadavky na portfólio uchádzača**

Uchádzač predloží tri projekty podľa vlastného výberu uchádzača, ktorých autormi alebo spoluautormi sú osoby určené na plnenie Zmluvy o dielo. Pri každom projekte uchádzač uvedie do akej fázy bol daný projekt rozpracovaný (napr. architektonická štúdia, projektová dokumentácia, zrealizovaná stavba a pod.). Uvedie aj základné informácie o projekte:

* Lokalita
* Rok návrhu
* Obdobie realizácie
* Investičné náklady
* Fáza do ktorej bol daný projekt realizovaný (štúdia, projektová dokumentácia, zrealizovaný projekt)

Súčasťou budú aj grafické a textové časti daného projektu v požadovaných výstupoch:

* Min. 1 fotografia realizácie alebo vizualizácie návrhu zobrazujúca prístup k riešeniu architektúry vo vybranom projekte
* Min. 1 fotografia realizácie alebo vizualizácie návrhu zobrazujúca prístup k riešeniu interiéru vo vybranom projekte
* Charakteristické pôdorysy
* Ľubovoľný grafický materiál vysvetľujúci napríklad;

prístup k riešeniu urbanistických vzťahov na vybranom projekte,

zobrazujúca prístup k riešeniu verejných priestranstiev vo vybranom projekte

prístup k otázke efektívnosti a hospodárnosti na vybranom projekte.

* Popis projektu v nasledovnom zložení (max. 1200 znakov vrátane medzier):

1. odstavec: Popíšte Váš prístup k architektonickému a prípadne urbanistickému riešeniu vo vybranom projekte

2. odstavec: Popíšte funkčné a prevádzkové požiadavky návrhu.3. odstavec: Popíšte Váš prístup k riešeniu návrhu reflektujúc enviromentálne a infraštrukturálne výzvy zadania.

1. Grafické materiály pre každý projekt z predloženého portfólia limituje verejný obstarávateľ na **maximálne 1 stranu formátu A3.**
2. **Podmienky anonymity**
	1. Uchádzač predloží portfólio podľa prílohy č. 4 ako samostatný súbor (môže byť aj komprimovaný vo formátoch .rar alebo .zip apod.). Žiadna časť portfólia nesmie obsahovať heslo, ani inú grafickú značku, ktorá by mohla viesť k porušeniu anonymity.
	2. Portfóliá budú prezentované anonymne. Všetky prílohy budú upravené jednotne v predpísanom formáte a v požadovanej grafickej úprave podľa prílohy č. 4 tejto výzvy.
	3. Porotu zostavil vyhlasovateľ s prihliadnutím na prevahu nezávislých osôb na vyhlasovateľovi a na prevahu odborníkov vo vzťahu k predmetu súťaže. Počet členov je 3 v nasledovnom zložení:
		1. Riadni členovia poroty

Ing. arch Adam Lukačovič, autorizovaný architekt

Ing. arch Ondrej Jurčo, architekt

Ing. Eduard Apfel, riaditeľ správy NP Veľká Fatra

* + 1. Náhradníci poroty

Ing. Sandra Štasselová – urbanistka

Ing. Mária Apfelová - vedúca Oddelenia ochrany prírody a krajiny, NP Veľká Fatra

* 1. Porota hodnotí portfóliá pri zachovaní ich anonymity a výlučne podľa kritérií určených vo výzve. Anonymita musí byť zachovaná až do finálneho vyhodnotenia ponúk.
1. **Uzavretie zmluvy a obchodné podmienky**
	1. Medzi úspešným uchádzačom a Verejným obstarávateľom bude uzavretá zmluva o poskytovaní služieb pre každú časť predmetu zákazky samostatne podľa ustanovenia § 269 ods. 2 zákona č. 513/1991 Zb., Obchodný zákonník v platnom znení (ďalej len „**Zmluva**“).
	2. Zmluva bude uzavretá podľa podmienok vymedzených v tejto výzve na predloženie ponuky, predloženej Cenovej ponuke a obvyklých podmienok stanovených Obchodným zákonníkom, ako aj ďalšími právnymi predpismi realizácie predmetu zákazky.
	3. Návrh zmluvy tvorí prílohu č. 4.1 a 4.2 tejto výzvy a je pre uchádzačov záväzný.
2. **Ďalšie podmienky**
	1. Verejný obstarávateľ si vyhradzuje právo neprijať ani jednu z predložených Cenových ponúk, ako aj právo kedykoľvek ukončiť túto Zákazku. O ukončení Zákazky bude Verejný obstarávateľ bezodkladne informovať všetkých uchádzačov, resp. všetky subjekty, ktoré vyzval na predloženie ponuky.
	2. Uchádzači znášajú všetky náklady súvisiace s vypracovaním svojej Cenovej ponuky.
	3. Ak uchádzač nepredloží niektorý z požadovaných dokladov, ktorými preukazuje splnenie podmienok účasti, Verejný obstarávateľ môže vyzvať uchádzača na doplnenie resp. vysvetlenie svojej ponuky.
	4. Uchádzač predložením Cenovej ponuky súhlasí so spracúvaním osobných údajov, a udeľuje Verejnému obstarávateľovi súhlas v zmysle čl. 7 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a voľnom pohybe takýchto údajov a v zmysle § 13 ods.1 písm. a) zákona č. 18/2018 Z.z. o ochrane osobných údajov a o zmene a doplnení niektorých zákonov v platnom znení, so spracúvaním osobných údajov dotknutej osoby resp. osôb.
	5. Komunikácia v tejto Zákazke sa uskutočňuje písomne, elektronickou formou prostredníctvom kontaktnej prostredníctvom systému EVO.
	6. Verejný obstarávateľ si vyhradzuje právo nehodnotiť Cenové ponuky obdržané po uplynutí lehoty na predkladanie ponúk.
	7. Uchádzač môže predložiť iba jednu ponuku, buď samostatne alebo ako jeden z členov skupiny uchádzačov.

**Prílohy:**

č. 1.1 Podrobné zadanie pre Projekt č. 1 (časť 1 zákazky)

č. 1.2 Podrobné zadanie pre Projekt č. 2 (časť 1 zákazky)

č. 1.3 Podrobné zadanie pre Projekt č. 3 (časť 2 zákazky)

č. 2 Návrh na plnenie kritéria

č. 3 Čestné vyhlásenie o splnení podmienok účasti (vzor)

č. 4.1 Návrh zmluvy pre časť č. 1 (časť 1 zákazky)

č. 4.2 Návrh zmluvy pre časť č. 2 (časť 2 zákazky)